**Tales of Xillia** (jap. テイルズ オブ エクシリア, *Teiruzu Obu Ekushiria*) on Namcon kehittämä ja julkaisema roolipeli. Peli julkaistiin Japanissa PlayStation 3:lle vuonna 2011 sekä Yhdysvalloissa, Euroopassa ja Australiassa vuonna 2013.

Peli kuuluu *Tales of* -sarjaan.
Pelille on julkaistu vuonna 2012 jatko-osa *Tales of Xillia 2*, joka ilmestyi vuonna 2014 Pohjois-Amerikkaan ja Eurooppaan.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Tarina sijoittuu ihmisten ja henkien asuttamiin maailmaan nimeltä Rieze Maxia, jossa Jude Mathis ja Milla Maxwell joutuvat takaa-ajetuiksi sabotoituaan asetta nimeltä Kresnikin keihäs (*Lance of Kresnik*).

Kaksituhatta vuotta sitten ihmiset kehittivät voimanlähteen nimeltä spyrix, joka varastoi manaa tappamalla henkiä. Henkien valtias Maxwell keräsi kokoon henkien kanssa sopusoinnussa elävät ihmiset ja eristi nämä muusta maailmasta. Eristetystä maailmasta tuli Rieze Maxia ja muu maailma sai nimen Elympios. 20 vuotta sitten terroristiorganisaatio Exodus murtautui Rieze Maxiaan täydentääkseen henkien määrää omassa maailmassaan. Rieze Maxiassa on kaksi valtiota: Rashugal ja Auj Oule, joista kumpikin pyrkii salaa valloittamaan toisen.

Eräänä päivänä lääketieteen opiskelija Jude Mathis saa tietää erään koulunsa professorin olevan sekaantuneen spyrixeja hyödyntävän aseen, Kresnikin keihään, kokeiluun. Professori ammutaan, mutta Jude pelastuu samalta kohtalolta Maxwellin ihmiskatalyyttinä toimivan Milla Maxwellin ansiosta. Millalla on kyky hallita neljää Suurta henkeä: Undine (veden henki), Efreet (tulen henki), Sylph (tuulen henki) ja Gnome (maan henki). Hän kuitenkin menettää tämän kyvyn Keihään vaikutuksesta. He tapaavat palkkasoturi Alvinin ja matkustavat Millan kotipyhäkölle Nia Kheraan löytääkseen keinon Millan voimien palauttamiseksi. Tämän jälkeen he päättävät lähteä Rashugalin kuninkaan puheille ja saavat matkan aikana seurakseen nuoren tytön Elize Lutuksen ja tämän elävän nuken Teepon, Rashugalin armeijan entisen taktikon Rowen J. Ilbertin sekä Juden lapsuudenystävän Leia Rolandon. Toisinaan he kohtaavat Ivarin, Millan palvelijan, joka yrittää jatkuvasti saada Millan auttamisen yksin omalle vastuulleen.

Rashugalin kuningas Nachtigalin kukistuttua, Exodus onnistuu tuomaan Elympioksen joukot Rieze Maxiaan pyrkiäkseen valtaamaan sen. Auj Oulen kuninkaan, Gaiuksen, avulla Jude ja muut estävät sen, mutta Alvin paljastuu Exoduksen entiseksi vakoojaksi ja Milla saa surmansa. Millan isosiskoksi itseään kutsuva Muzét oli kuitenkin paljastanut, ettei Milla ollut itse Maxwell, vaan luotu pelkäksi syötiksi Exodusta varten. Lopulta Jude ystävineen matkustavat itse oikean Maxwellin puheille ja yrittävät suostutella tämän poistamaan Rieze Maxiaa ja Elympiosta erillään pitävän muurin. Henkiin heränneen ja hengeksi muuttuneen Millan taivuttelemana Maxwell lopulta suostuu tähän. Koska Muzét ei enää saanut käskyjä Maxwelliltä, hän pettää Maxwellin ja kääntyy Gaiuksen puolelle, joka kykenemättömänä uskomaan, että Rieze Maxia ja Elympios voisivat koskaan elää sovussa, pyrkii tuhoamaan kaikki spyrixit. Muzét'n avulla Gaius vangitsee Maxwellin Kreniskin keihääseen ja Jude ystävineen päätyy Elympiokseen. He kuulevat kuinka riippuvaisia Elympioksen kansa on spyrixeistä ja kuinka nämä yrittävät epätoivoisesti ratkaista manakriisinsä kehittämällä spyriittejä (*Spyrites*), jotka toisin kuin spyrixit, eivät tapa henkiä varastoidessaan manaa. He lopulta pysäyttävät Gaiuksen ja Muzét'n sekä vapauttavat Maxwellin, joka muuttaa kaiken maailmoja erillään pitävän muurin voiman spyrixien voimanlähteeksi, kunnes spyriitit voisivat korvata ne. Sen tuhoutuminen aiheuttaa Maxwellin kuoleman, mutta Milla ryhtyy uudeksi Maxwelliksi. Alvin, Leia ja Elize ottavat uudet suunnat elämässään, Gaius ja Rowen yhdistävät koko Rieze Maxian yhdeksi valtioksi ja Jude liittyy spyriittien tutkimusryhmään.

**Juonipaljastukset päättyvät tähän.**

Ääniraita
---------

Pelin tunnuskappaleen "Progress" on laulanut Ayumi Hamasaki, jonka mini-albumilla *Five* kappale on mukana. Mini-albumin rajoitetun painoksen mukana on tullut tuotekoodi, jolla fanit saavat peliin asun.

Pelin musiikki on tullut CD-levyllä tiettyjen painoksien mukana. Musiikin on säveltänyt Motoi Sakuraba.

| Tales of Xillia Music CD |
| --- |
| Nro | Nimi | Kesto |  |
| 1. | Tales of Xillia | 2.13 |
| 2. | Spirit-lit Seat of Kings | 3.53 |
| 3. | Clenched Fist | 3.10 |
| 4. | Root of Evil | 2.45 |
| 5. | Milla's Theme -The Mission- | 4.40 |
| 6. | Rich in Nature | 4.15 |
| 7. | Sanctum of the Spirits | 4.21 |
| 8. | Filled With Tenderness | 2.57 |
| 9. | Believe in Oneself | 3.55 |
| 10. | Splendid Sword Dance | 3.13 |
| 11. | Beyond a Colorless World | 2.57 |
| 12. | Jude's Theme -Determination- | 4.13 |
| 42.32 |  |

Vastaanotto
-----------

Peli on saanut GameSpotin arvostelussa arvosanaksi 7/10.

Äänirooleissa
-------------

### Alkuperäiset

|  |  |  |
| --- | --- | --- |
|  Tsubasa Yonaga  | … |  Jude Mathis
  |
|  Miyuki Sawashiro  | … |  Milla Maxwell
  |
|  Tomokazu Sugita  | … |  Alfred Vint "Alvin" Svent
  |
|  Yuki Horinaka  | … |  Elize Lutus
  |
|  Haruna Ikezawa  | … |  Teepo
  |
|  Mugihito  | … |  Rowen J. Ilbert
  |
|  Saori Hayami  | … |  Leia Rolando
  |
|  Ryōtarō Okiayu  | … |  Erston Outway / Gaius
  |
|  Asami Sanada  | … |  Muzét
  |
|  Shōtarō Morikubo  | … |  Ivar
  |
|  Chikao Ōtsuka  | … |  Maxwell
  |
|  Hiroyuki Kinoshita  | … |  Gilandor Yul "Gilland" Svent
  |
|  Hidenobu Kiuchi  | … |  Li Ying Long Dau / Wingul
  |
|  Ryūzaburō Ōtomo  | … |  Ortega "Jiao" Kitarl
  |
|  Maaya Sakamoto  | … |  Nadia L. Travis / Agria
  |
|  Rina Satō  | … |  Jill Lewin / Presa
  |
|  Hōchū Ōtsuka  | … |  Nachtigal I. Fenn
  |
|  Sōichirō Hoshi  | … |  Cline Sharil
  |
|  Kozue Kamada  | … |  Driselle Sharil
  |
|  Susumu Chiba  | … |  Yurgen Kitarl
  |
|  Hiromi Hirata  | … |  Isla, Celsius
  |
|  Takumi Yamazaki  | … |  Balan
  |
|  Yūko Tsuga  | … |  Undine
  |
|  Daiki Nakamura  | … |  Efreet
  |
|  Ryōko Shiraishi  | … |  Sylph
  |
|  Yuna Somei  | … |  Gnome
  |

### Englanninkieliset

|  |  |  |
| --- | --- | --- |
|  Sam Riegel  | … |  Jude Mathis
  |
|  Minae Noji  | … |  Milla Maxwell
  |
|  Matthew Mercer  | … |  Alfred Vint "Alvin" Svent
  |
|  Erin Fitzgerald  | … |  Teepo
  |
|  Todd Haberkorn  | … |  Rowen J. Ilbert
  |
|  Lauren Landa  | … |  Leia Rolando
  |
|  Travis Willingham  | … |  Erston Outway / Gaius
  |
|  Jessica Straus  | … |  Muzét
  |
|  Orion Acaba  | … |  Ivar
  |
|  Michael McConnohie  | … |  Maxwell
  |
|  Liam O’Brien  | … |  Gilandor Yul "Gilland" Svent
  |
|  Kaiji Tang  | … |  Li Ying Long Dau / Wingul
  |
|  Patrick Seitz  | … |  Ortega "Jiao" Kitarl
  |
|  Kate Higgins  | … |  Nadia L. Travis / Agria, Sylph
  |
|  Ali Hallis  | … |  Jill Lewin / Presa
  |
|  Keith Silverstein  | … |  Cline Sharil
  |
|  Rachel Robinson  | … |  Celsius
  |
|  Richard Epcar  | … |  Efreet
  |
|  Mona Marshall  | … |  Gnome
  |
|  Tara Platt  | … |  Karla Outway
  |
|  J. B. Blanc  | … |  sivuäänet
  |
|  Laura Bailey  | … |  sivuäänet
  |

Lähteet
-------

1. ↑  Tales of Xillia Dated, Gets Special PS3 -- Andriasang.com
2. ↑  Tales of Xillia U.S. release date set - Gematsu
3. ↑  Namco Bandai Details Tales of Xillia 2's Promotional Plans -- Andriasang.com
4. ↑  Ayumi Hamasaki Album Includes Tales Of Xilla Costume Code For Milla *siliconera.com*.  4.7.2011. Viitattu 26.11.2020. (englanniksi)
5. 1 2 3  Tales of Xillia Music CD *vgmdb.net*. Viitattu 26.11.2020. (englanniksi)
6. ↑  Heidi Kemps: Tales of Xillia Review *gamespot.com*.  8.10.2013. Viitattu 26.11.2020. (englanniksi)

Aiheesta muualla
----------------

* *Tales of Xillia* MobyGamesissa (englanniksi)
* *Tales of Xillia* VGMdb-sivustolla (englanniksi)
* *Tales of Xillia* Internet Movie Databasessa. (englanniksi)